9.0 การจัดการ

9.1 ผู้บริหารแผน

  ภายหลังจากวันที่ศาลมีคำสั่งเห็นชอบด้วยกับแผนฟื้นฟูกิจการและแต่งตั้งให้บริษัทฯเป็นผู้บริหารแผนฟื้นฟูกิจการเมื่อวันที่
  9 กุมภาพันธ์ 2544 นั้น บรรดาสิทธิและหน้าที่ของผู้ทำแผนจึงตกเป็นของผู้บริหารแผน

ขอบเขตอำนาจและหน้าที่ของผู้บริหารแผน

  1.
  ดำเนินการตามแผนฟื้นฟูกิจการและปฏิบัติตามข้อกำหนดและเงื่อนไขของสัญญาปรับปรุงโครงสร้างหนี้ในนามของผู้บริหารแผน

  2.
  ดำเนินการตามแผนฟื้นฟูกิจการและปฏิบัติตามข้อกำหนดและเงื่อนไขของสัญญาปรับปรุงโครงสร้างหนี้ในนามของบริษัทฯ

  3. ดำเนินการบริหารกิจการของบริษัทฯแทนผู้บริหารและผู้ถือหุ้นของบริษัทฯภายใต้กระบวนการฟื้น
  กิจการ

  4.
  ผู้บริหารแผนจะต้องจัดทำรายงานผลการปฏิบัติงานของบริษัทฯเสนอต่อเจ้าพนักงานพิทักษ์ทรัพย์ทุกๆ
  รอบสามเดือน

9.2 โครงสร้างการจัดการ พิจารณาจากผังองค์กร ตามเอกสารแนบ 1

  โครงสร้างการจัดการของบริษัทฯ ซึ่งเป็นผู้บริหารแผนประกอบด้วยคณะกรรมการ 3 ชุด
  ได้แก่คณะกรรมการบริษัทฯ คณะกรรมการบริหาร และคณะกรรมการตรวจสอบ
  โดยมีโครงสร้างการจัดการ ดังนี้

  (รายละเอียดเกี่ยวกับผู้บริหารและผู้มีอำนาจควบคุมของบริษัทฯ
  รวมทั้งรายละเอียดเกี่ยวกับกรรมการของบริษัทฯย่อยปรากฎตามเอกสารแนบ 2)

  1) คณะกรรมการบริษัทฯ ณ วันที่ 31 ธันวาคม 2548

+---------+-------------------------------+----------------------------+
| เลขที่    | ชื่อ – สกุล                      | ตำแหน่ง                     |
+=========+===============================+============================+
| 1       | นายวิสิทธิ์ น้อยพันธุ์                | ป                          |
|         |                               | ระธานกรรมการและกรรมการอิสระ |
+---------+-------------------------------+----------------------------+
| 2       | นายประชัย เลี่ยวไพรัตน์            | กรรมการ                    |
+---------+-------------------------------+----------------------------+
| 3       | นายกมล เอี่ยมสกุลรัตน์             | กรรมการ                    |
+---------+-------------------------------+----------------------------+
| 4       | นายประทีป เลี่ยวไพรัตน์            | กรรมการ                    |
+---------+-------------------------------+----------------------------+
| 5       | นายชัยณรงค์ แต้ไพสิฐพงษ์           | กรรมการ                    |
+---------+-------------------------------+----------------------------+
| 6       | ดร.ประมวล เลี่ยวไพรัตน์           | กรรมการ                    |
+---------+-------------------------------+----------------------------+
| 7       | ดร.นราศรี ไววนิชกุล              | กรรมการอิสระ                |
+---------+-------------------------------+----------------------------+
| 8       | นางบุญศรี เลี่ยวไพรัตน์             | กรรมการ                    |
+---------+-------------------------------+----------------------------+
| 9       | นางสาวสุจิตรา เตชะนาวากุล        | กรรมการ                    |
+---------+-------------------------------+----------------------------+
| 10      | ดร.ชวิน เอี่ยมโสภณา              | กรรมการ                    |
+---------+-------------------------------+----------------------------+
| 11      | นายกิตติ วงศ์จริงตรง              | กรรมการ                    |
+---------+-------------------------------+----------------------------+
| 12      | นายประหยัด เลี่ยวไพรัตน์           | กรรมการ                    |
+---------+-------------------------------+----------------------------+
| 13      | นางอรพิน เลี่ยวไพรัตน์             | กรรมการ                    |
+---------+-------------------------------+----------------------------+
| 14      | นายมนัส สุขสมาน                 | กรรมการอิสระ                |
+---------+-------------------------------+----------------------------+
| 15      | พลตำรวจเอกชาญชิต เพียรเลิศ       | กรรมการอิสระ                |
+---------+-------------------------------+----------------------------+

  []กรรมการอิสระ
  หมายความว่ากรรมการที่มีคุณสมบัติสอดคล้องกับหลักเกณฑ์ของสำนักงานคณะกรรมการกำกับหลักทรัพย์และตลาดหลักทรัพย์
  และตลาดหลักทรัพย์แห่งประเทศไทย ดังนี้

  1. ถือหุ้นไม่เกินร้อยละ 0.5 ของจำนวนหุ้นทีมีสิทธิออกเสียงทั้งหมดในบริษัทฯ บริษัทในเครือ
  บริษัทร่วม หรือบุคคลที่อาจมีความขัดแย้ง (นับรวมบุคคลที่เกี่ยวข้องตามมาตรา 258
  ตามกฏหมายว่าด้วยหลักทรัพย์และตลาดหลักทรัพย์)

  2. ไม่มีส่วนร่วมในการบริหารงาน รวมทั้งไม่เป็นลูกจ้าง พนักงาน
  ที่ปรึกษาที่ได้รับเงินเดือนประจำ หรือผู้ที่มีอำนาจควบคุมของบริษัทฯ บริษัทในเครือ บริษัทร่วม
  หรือบุคคลที่อาจมีความขัดแย้ง

  3. ไม่มีความสัมพันธ์ทางธุรกิจรวมทั้งไม่มีผลประโยชน์หรือส่วนได้ส่วนเสีย
  ไม่ว่าทางตรงหรือทางอ้อมทั้งในด้านการเงินและการบริหารของบริษัทฯ บริษัทในเครือ บริษัทร่วม
  หรือบุคคลที่อาจมีความขัดแย้งในลักษณะที่จะทำให้ขาดความเป็นอิสระ

  4. ไม่เป็นญาติสนิทกับผู้บริหารของบริษัทฯ ผู้ถือหุ้นรายใหญ่ บริษัทในเครือ
  บริษัทร่วมหรือบุคคลที่อาจอาจมีความขัดแย้ง
  และไม่ได้รับการแต่งตั้งให้เป็นตัวแทนเพื่อรักษาผลประโยชน์ของกรรมการหรือผู้ถือหุ้นรายใหญ่

  5. สามารถเข้าร่วมประชุมคณะกรรมการของบริษัทฯได้อย่างสม่ำเสมอ
  เพื่อติดตามผลการดำเนินงานและเสนอความเห็นเพื่อการตัดสินใจในกิจกรรมต่างๆของบริษัทฯ

ขอบเขตอำนาจและหน้าที่ของคณะกรรมการบริษัทฯ

  1. ปฏิบัติหน้าที่โดยใช้ ความรู้ ความสามารถ
  และประสบการณ์ให้เป็นไปตามกฎหมายวัตถุประสงค์ (ข้อบังคับ) ด้วยความระมัดระวัง
  เพื่อรักษาผลประโยชน์ของบริษัทฯ และรับผิดชอบต่อผู้ถือหุ้น

  2. กำกับดูแลคณะกรรมการบริหารให้ดำเนินการตามนโยบายที่กำหนดไว้อย่างมีประสิทธิภาพ

  3. พิจารณาผลการดำเนินงานของบริษัทฯ ทุกไตรมาส

  4. กำหนดเงินปันผลระหว่างกาลให้แก่ผู้ถือหุ้น

  2) คณะกรรมการบริหาร ณ วันที่ 31 ธันวาคม 2548

  ---------- ---------------------------- -------------------------------
  เลขที่       ชื่อ – สกุล                     ตำแหน่ง

  1          นายประชัย เลี่ยวไพรัตน์           ประธานกรรมการบริหาร

  2          นายประทีป เลี่ยวไพรัตน์           กรรมการบริหาร

  3          ดร.ประมวล เลี่ยวไพรัตน์          กรรมการบริหาร

  4          นายประหยัด เลี่ยวไพรัตน์          กรรมการบริหาร

  5          นางอรพิน เลี่ยวไพรัตน์            กรรมการบริหาร

  6          นางบุญศรี เลี่ยวไพรัตน์            กรรมการบริหาร

  7          นายกิตติ วงศ์จริงตรง             กรรมการบริหาร

  8          นางสาวสุจิตรา เตชะนาวากุล       กรรมการบริหาร

  9          ดร.ชวิน เอี่ยมโสภณา             กรรมการบริหาร

  10         นายชัยณรงค์ แต้ไพสิฐพงษ์          กรรมการบริหาร
  ---------- ---------------------------- -------------------------------

  ผู้บริหารแผนฯได้มอบอำนาจให้กรรมการผู้มีอำนาจลงนามแทนบริษัทฯ 10 ท่าน ข้างต้น
  เป็นผู้มีอำนาจลงนามแทนบริษัทฯ โดยกรรมการ 2 ใน 10 ท่านนี้ ลงลายมือชื่อร่วมกัน
  พร้อมประทับตราสำคัญของบริษัทฯ

ขอบเขตอำนาจและหน้าที่ของคณะกรรมการบริหาร

  1. บริหารและกำหนดกลยุทธ์การดำเนินธุรกิจให้เป็นไปตามนโยบายคณะกรรมการบริษัทฯ

  2. ติดตามผลการดำเนินงานของฝ่ายต่างๆ

  3. พิจารณาคัดเลือกและแต่งตั้งผู้บริหารระดับสูง

  4. แต่งตั้งและถอดถอนพนักงาน ตลอดจนกำหนดจ่ายเงินบำเหน็จรางวัลแก่พนักงาน

  5. ดำเนินกิจการที่เกี่ยวข้องกับการบริหารงานทั่วไปของบริษัทฯ

  3) คณะกรรมการตรวจสอบ ณ วันที่ 31 ธันวาคม 2548

  ---------- ---------------------------- -------------------------------
  เลขที่       ชื่อ – สกุล                     ตำแหน่ง

  1          ดร.นราศรี ไววนิชกุล             ประธานกรรมการตรวจสอบ

  2          นายมนัส สุขสมาน                กรรมการตรวจสอบ

  3          พลตำรวจเอกชาญชิต เพียรเลิศ      กรรมการตรวจสอบ
  ---------- ---------------------------- -------------------------------

ขอบเขตอำนาจและหน้าที่ของคณะกรรมการตรวจสอบ

  1. ดูแลรายงานทางการเงินของบริษัทฯ ให้ตรงต่อความเป็นจริง ครบถ้วน เพียงพอ
  และเชื่อถือได้

  2. ดูแลให้บริษัทฯ มีระบบการควบคุมภายในที่เหมาะสมและมีประสิทธิภาพ

  3. พิจารณาคัดเลือก และเสนอแต่งตั้งผู้สอบบัญชีของบริษัทฯ

  4. ดูแลให้บริษัทฯปฏิบัติตามข้อกำหนดและกฎหมายที่เกี่ยวข้อง

  5. ดูแลไม่ให้เกิดความขัดแย้งทางผลประโยชน์ระหว่างบุคคลที่เกี่ยวโยงกัน

  6. จัดทำรายงานการกำกับดูแลกิจการของคณะกรรมการตรวจสอบ
  โดยเปิดเผยไว้ในรายงานประจำปีของบริษัทฯ
  ซึ่งรายงานดังกล่าวต้องลงนามโดยประธานคณะกรรมการตรวจสอบ

  7. ปฏิบัติการอื่นใดตามที่คณะกรรมการของบริษัทฯ มอบหมาย

  4) รายชื่อผู้บริหารของบริษัทฯ ณ วันที่ 31 ธันวาคม 2548

  ------- ------------------------ -----------------------------------------
  เลขที่    ชื่อ – สกุล                 ตำแหน่ง

  1       นายประชัย เลี่ยวไพรัตน์       ประธานเจ้าหน้าที่บริหาร

  2       นายประทีป เลี่ยวไพรัตน์       กรรมการผู้จัดการใหญ่ สาย LDPE

  3       ดร.ประมวล เลี่ยวไพรัตน์      กรรมการผู้จัดการใหญ่ สาย LDPE

  4       นายประหยัด เลี่ยวไพรัตน์      กรรมการผู้จัดการใหญ่

  5       นางอรพิน เลี่ยวไพรัตน์        กรรมการรองผู้จัดการใหญ่อาวุโส

  6       นายประเสริฐ อิทธิเมฆินทร์     รองผู้จัดการใหญ่อาวุโสสายบัญชีและการเงิน

  7       นางสาวจุฬารัตน์ ด่านวัฒนชัย    รองผู้จัดการใหญ่สายบัญชีและการเงิน

  8       นายอนุกูล ปิยะปกรณ์          ผู้ช่วยรองผู้จัดการใหญ่ฝ่ายบัญชี

  9       นายพงศ์ศักดิ์ เหยี่ยงสกุล       ผู้ช่วยรองผู้จัดการใหญ่ฝ่ายการเงิน-ปฏิบัติการการเงิน
  ------- ------------------------ -----------------------------------------

9.3 การสรรหากรรมการและผู้บริหาร

คณะกรรมการบริษัท ณ วันที่ 9 กุมภาพันธ์ 2544 ซึ่งเป็นวันที่ศาลมีคำสั่งแต่งตั้งให้บริษัทฯ
เป็นผู้บริหารแผนฟื้นฟูกิจการของบริษัทฯเป็นผู้ดำเนินการแต่งตั้งกรรมการและผู้บริหารของบริษัทฯตลอดระยะการฟื้นฟูกิจการ
โดยการแต่งตั้งกรรมการจะพิจารณาจากความรู้ ความสามารถ ทักษะ ประสบการณ์ ความซื่อสัตย์
ปฏิบัติหน้าที่กรรมการด้วยความระมัดระวัง สามารถเข้าร่วมประชุมกรรมการอย่างสม่ำเสมอ
มีประวัติการทำงานและจริยธรรมที่ดีงาม
โดยพิจารณาให้องค์ประกอบของคณะกรรมการมีความสมบูรณ์และเป็นประโยชน์สูงสุดต่อบริษัทฯ
ทั้งนี้ภายใต้กระบวนการฟื้นฟูกิจการ
กรรมการบริษัทฯจะต้องได้รับความเห็นชอบจากศาลล้มละลายกลาง
ส่วนการสรรหาผู้บริหารจะพิจารณาจากความรู้ ความสามารถ
ประสบการณ์ในธุรกิจที่เกี่ยวข้องและประวัติการทำงาน
โดยดำเนินการคัดเลือกตามระเบียบเกี่ยวกับการบริหารทรัพยากรบุคคล

ในส่วนของการคัดเลือกกรรมการอิสระ บริษัทฯ มีหลักเกณฑ์ในการพิจารณาคัดเลือก ดังนี้

  1. หลักเกณฑ์ตามที่กำหนดโดยสำนักงานคณะกรรมการกำกับหลักทรัพย์และตลาดหลักทรัพย์
  และตามกฎระเบียบของตลาดหลักทรัพย์แห่งประเทศไทย ได้แก่
  จำนวนหุ้นของบริษัทฯที่กรรมการอิสระถือ การไม่มีส่วนร่วมในการบริหารบริษัทฯ
  ไม่มีความสัมพันธ์ทางธุรกิจกับบริษัทฯ ไม่เป็นญาติสนิทกับผู้บริหารและผู้ถือหุ้นใหญ่
  และไม่ได้เป็นบุคคลที่ได้รับการแต่งตั้งให้เป็นตัวแทนเพื่อรักษาผลประโยชน์ของกรรมการและผู้ถือหุ้นรายใหญ่ของบริษัทฯ

  2. มีความรู้ ความสามารถ และประสบการณ์ที่เป็นประโยชน์กับธุรกิจของบริษัทฯ
  เช่นความรู้ด้านวิศวกรรมด้านบัญชีและการเงิน เป็นต้น

  3. มีคุณสมบัติในเรื่องประวัติและชื่อเสียงที่ผ่านมาในทางที่ดี
  ไม่เคยมีพฤติกรรมที่แสดงถึงการประพฤติผิดต่อหน้าที่ที่ต้องปฏิบัติด้วยความระมัดระวัง (Duties
  of care) และซื่อสัตย์สุจริต (Duties of loyalty) เพื่อประโยชน์ที่ดีที่สุดของผู้ถือหุ้น
  ผู้มีส่วนได้เสียที่เกี่ยวข้องทุกฝ่าย และของกิจการที่ตนเป็นหรือเคยเป็นผู้บริหาร

9.4 ค่าตอบแทนของกรรมการและผู้บริหาร

ค่าตอบแทนของกรรมการบริษัทฯ
คือเบี้ยประชุมซึ่งได้กำหนดให้อยู่ในเกณฑ์เฉลี่ยเมื่อเทียบกับอุตสาหกรรมเดียวกัน
และเพียงพอต่อหน้าที่และความรับผิดชอบที่คณะกรรมการได้รับ
ส่วนผู้บริหารจะได้รับผลตอบแทนเป็นเงินเดือนและโบนัสประจำปี
โดยการพิจารณาค่าตอบแทนจะเชื่อมโยงกับผลการดำเนินงานของบริษัทฯและผลการปฏิบัติงานของผู้บริหารแต่ละท่าน
โดยสามารถเทียบเคียงได้กับบริษัทอื่นในอุตสาหกรรมเดียวกัน
และให้อยู่ในระดับที่เพียงพอในการรักษาและจูงใจผู้บริหารที่มีคุณภาพ โดยมีรายละเอียดดังนี้

ก. ค่าตอบแทนที่เป็นตัวเงิน

  ในปี 2548 ค่าตอบแทนของกรรมการบริษัทฯจำนวน 17 ท่าน
  ที่ได้รับในรูปของเบี้ยประชุมและโบนัสเป็นจำนวนรวมทั้งสิ้น 12,946,000 บาท
  เทียบกับเบี้ยประชุมและโบนัสของกรรมการบริษัทฯจำนวน 14 ท่าน เป็นจำนวนรวมทั้งสิ้น
  9,744,000 บาท ในปี 2547 ที่ผ่านมา โดยมีรายละเอียดค่าตอบแทนและโบนัสในปี 2548
  มีดังนี้ หน่วย:บาท

+-----+----------------------+-----------------+----------+----------+
| เ   | ชื่อ – สกุล             | ตำแหน่ง          | เบี้ยประชุม | โบนัส     |
| ลขที่ |                      |                 |          |          |
+=====+======================+=================+==========+==========+
| 1   | นายสุนทร หงส์ลดารมภ์ 1/ | ประธานกรรมการ * | 592,000  | -        |
+-----+----------------------+-----------------+----------+----------+
| 2   | นายสรร อักษรานุเคราะห์  | ร               | 252,000  | -        |
|     | 2/                   | องประธานกรรมการ |          |          |
+-----+----------------------+-----------------+----------+----------+
| 3   | นายวิสิทธิ์ น้อยพันธุ์ 1/    | ประธานกรรมการ * | 796,000  | 102,000  |
+-----+----------------------+-----------------+----------+----------+
| 4   | นายประชัย เลี่ยวไพรัตน์   | กรรมการ         | 796,000  | 102,000  |
+-----+----------------------+-----------------+----------+----------+
| 5   | นายกมล เอี่ยมสกุลรัตน์    | กรรมการ         | 796,000  | 102,000  |
+-----+----------------------+-----------------+----------+----------+
| 6   | นายประทีป เลี่ยวไพรัตน์   | กรรมการ         | 796,000  | 102,000  |
+-----+----------------------+-----------------+----------+----------+
| 7   | นายชัยณรงค์ แต้ไพสิฐพงษ์  | กรรมการ         | 796,000  | 102,000  |
+-----+----------------------+-----------------+----------+----------+
| 8   | ดร.ประมวล เลี่ยวไพรัตน์  | กรรมการ         | 796,000  | 102,000  |
+-----+----------------------+-----------------+----------+----------+
| 9   | ดร.นราศรี ไววนิชกุล     | กรรมการ *       | 796,000  | 102,000  |
+-----+----------------------+-----------------+----------+----------+
| 10  | นางบุญศรี เลี่ยวไพรัตน์    | กรรมการ         | 796,000  | 102,000  |
+-----+----------------------+-----------------+----------+----------+
| 11  | นางสาวสุจิตรา          | กรรมการ         | 796,000  | 102,000  |
|     | เตชะนาวากุล           |                 |          |          |
+-----+----------------------+-----------------+----------+----------+
| 12  | ดร.ชวิน เอี่ยมโสภณา     | กรรมการ         | 796,000  | 102,000  |
+-----+----------------------+-----------------+----------+----------+
| 13  | นายกิตติ วงศ์จริงตรง     | กรรมการ         | 796,000  | 102,000  |
+-----+----------------------+-----------------+----------+----------+
| 14  | นายประหยัด เลี่ยวไพรัตน์  | กรรมการ         | 796,000  | 102,000  |
+-----+----------------------+-----------------+----------+----------+
| 15  | นางอรพิน เลี่ยวไพรัตน์ 3/ | กรรมการ         | 680,000  | 102,000  |
+-----+----------------------+-----------------+----------+----------+
| 16  | นายมนัส สุขสมาน 4/     | กรรมการ *       | 204,000  | 68,000   |
+-----+----------------------+-----------------+----------+----------+
| 17  | พลตำรว               | กรรมการ *       | 204,000  | 68,000   |
|     | จเอกชาญชิต เพียรเลิศ 4/ |                 |          |          |
+-----+----------------------+-----------------+----------+----------+
|     | รวม                  |                 | 11       | 1        |
|     |                      |                 | ,484,000 | ,462,000 |
+-----+----------------------+-----------------+----------+----------+

  หมายเหตุ : 1/ นายสุนทร หงส์ลดารมภ์ ในฐานะประธานกรรมการ
  ประธานกรรมการตรวจสอบและกรรมการอิสระได้ถึงแก่อนิจกรรมเมื่อวันที่ 16 กันยายน 2548
  โดยที่ประชุมผู้บริหารแผนของบริษัทฯได้มีมติเมื่อวันที่ 30 กันยายน 2548 แต่งตั้งนายวิสิทธิ์
  น้อยพันธุ์ ให้ดำรงตำแหน่งประธานกรรมการของบริษัทฯโดยมีผลตั้งแต่วันที่ 30 กันยายน 2548

  2/ นายสรร อักษรานุเคราะห์ ได้ยื่นหนังสือลาออกจากตำแหน่งกรรมการบริษัท ตั้งแต่วันที่ 10
  พฤษภาคม 2548

3/ นางอรพิน เลี่ยวไพรัตน์ เข้าดำรงตำแหน่งเป็นกรรมการ
กรรมการบริหารและกรรมการรองผู้จัดการใหญ่อาวุโส
ตามมติที่ประชุมผู้บริหารแผนของบริษัทฯเมื่อวันที่ 21 กุมภาพันธ์ 2548
และโดยคำสั่งศาลล้มละลายกลางเมื่อวันที่ 25 กุมภาพันธ์ 2548

4/ นายมนัส สุขสมาน และพลตำรวจเอกชาญชิต เพียรเลิศ
เข้าดำรงตำแหน่งกรรมการอิสระโดยคำสั่งศาลล้มละลายกลางเมื่อวันที่ 17 ตุลาคม 2548

* กรรมการอิสระ

  ค่าตอบแทนผู้บริหารของบริษัทฯจำนวนรวม 4 ท่านที่ได้รับในรูปของเงินเดือนและโบนัสในปี 2548
  เป็นจำนวนรวมทั้งสิ้น 103,380,000 บาท เทียบกับจำนวนค่าตอบแทนผู้บริหารจำนวน 6 ท่าน
  เป็นจำนวนรวมทั้งสิ้น 99,742,000 บาท ในปี 2547 ที่ผ่านมา

  ทั้งนี้ผู้บริหารแผนได้รับผลตอบแทนตามที่ดำรงตำแหน่งเป็นผู้บริหารของบริษัทฯ
  โดยไม่ได้รับค่าตอบแทนเพิ่มจากการเป็นผู้บริหารแผนแต่อย่างใด

ข. ค่าตอบแทนอื่น

บริษัทจัดให้มีรถประจำตำแหน่งแก่ผู้บริหารของบริษัทฯ

การถือหุ้นในบริษัทของกรรมการและผู้บริหาร

+-----------------------+---------------+--------------+-------------+
| ราย                   | จำนวนหุ้นที่ถือ    | จำนวนหุ้นที่ถือ   | เปลี่ยนแปลง   |
| ชื่อคณะกรรมการและผู้บริหาร |               |              |             |
|                       |   ณ วันที่ 2     | ณ วันที่ 20     | เ           |
|                       |               | มีนาคม 2549   | พิ่มขึ้น/(ลดลง) |
|                       | กุมภาพันธ์ 2548  |              |             |
|                       |               |              | ระหว่างปี     |
|                       |               |              | 2548        |
+-----------------------+---------------+--------------+-------------+
| 2. 1. นายสุนทร         | -             | -            | -           |
| หงส์ลดารมภ์             |               |              |             |
+-----------------------+---------------+--------------+-------------+
| 2. นายวิสิทธ์ น้อยพันธ์     | -             | -            | -           |
+-----------------------+---------------+--------------+-------------+
| 3. นายสรร             | 70,350        | 70,350       | -           |
| อักษรานุเคราะห์          |               |              |             |
+-----------------------+---------------+--------------+-------------+
| 4. นายประชัย เลี่ยวไพรัตน์ | 11,102,776    | 11,102,776   | -           |
+-----------------------+---------------+--------------+-------------+

+-----------------------+---------------+--------------+-------------+
| ราย                   | จำนวนหุ้นที่ถือ    | จำนวนหุ้นที่ถือ   | เปลี่ยนแปลง   |
| ชื่อคณะกรรมการและผู้บริหาร |               |              |             |
|                       |   ณ วันที่ 2     | ณ วันที่ 20     | เ           |
|                       |               | มีนาคม 2549   | พิ่มขึ้น/(ลดลง) |
|                       | กุมภาพันธ์ 2548  |              |             |
|                       |               |              | ระหว่างปี     |
|                       |               |              | 2548        |
+-----------------------+---------------+--------------+-------------+
| 5. นายกมล เอี่ยมสกุลรัตน์  | 137,124       | 137,124      | -           |
+-----------------------+---------------+--------------+-------------+
| 6. นายประทีป เลี่ยวไพรัตน์ | 17,765,263    | 17,765,263   | -           |
+-----------------------+---------------+--------------+-------------+
| 7. นายชัยณรงค์          | -             | -            | -           |
| แต้ไพสิฐพงษ์             |               |              |             |
+-----------------------+---------------+--------------+-------------+
| 8. ดร.ประมวล          | 480,000       | 480,000      | -           |
| เลี่ยวไพรัตน์             |               |              |             |
+-----------------------+---------------+--------------+-------------+
| 9. ดร.นราศรี ไววนิชกุล   | -             | -            | -           |
+-----------------------+---------------+--------------+-------------+
| 10. นางบุญศรี เลี่ยวไพรัตน์ | 1,738,536     | 1,738,536    | -           |
+-----------------------+---------------+--------------+-------------+
| 11. นางสาวสุจิตรา       | 7,778         | 7,778        | -           |
| เตชะนาวากุล            |               |              |             |
+-----------------------+---------------+--------------+-------------+
| 12. ดร.ชวิน เอี่ยมโสภณา  | 955,232       | 1,060,500    | 105,268     |
+-----------------------+---------------+--------------+-------------+
| 13. นายกิตติ วงศ์จริงตรง  | 14,200        | 14,200       | -           |
+-----------------------+---------------+--------------+-------------+
| 14. นายประหยัด         | 5,784,668     | 5,784,668    | -           |
| เลี่ยวไพรัตน์             |               |              |             |
+-----------------------+---------------+--------------+-------------+
| 15. นางอรพิน เลี่ยวไพรัตน์ | *             | *            | *           |
+-----------------------+---------------+--------------+-------------+
| 16. นายมนัส สุขสมาน     | **            | 277          |             |
+-----------------------+---------------+--------------+-------------+
|  17. พล               | **            | 90,000       |             |
| ตำรวจเอกชาญชิต เพียรเลิศ |               |              |             |
+-----------------------+---------------+--------------+-------------+
| 18. Mr. Lin Hua Su    | 1,164         | 1,164        | -           |
+-----------------------+---------------+--------------+-------------+
| 19. นายประเสริฐ        | 524           | 524          | -           |
| อิทธิเมฆินทร์             |               |              |             |
+-----------------------+---------------+--------------+-------------+
| 20. นางสาวจุฬารัตน์      | -             | -            | -           |
| ด่านวัฒนชัย              |               |              |             |
+-----------------------+---------------+--------------+-------------+
| 21. นายอนุกูล ปิยะปกรณ์   | -             | -            | -           |
+-----------------------+---------------+--------------+-------------+
| 22. นายพงศ์ศักดิ์         | -             | -            | -           |
| เหยี่ยงสกุล              |               |              |             |
+-----------------------+---------------+--------------+-------------+

หมายเหตุ : * นับรวมอยู่ในการเปลี่ยนแปลงหุ้นของนายประชัย เลี่ยวไพรัตน์ ตามมาตรา 258 พรบ. หลักทรัพย์และตลาด หลักทรัพย์

** เข้าดำรงตำแหน่งกรรมการอิสระเมื่อวันที่ 17 ตุลาคม 2548

9.5 การกำกับดูแลกิจการ (Code of Best Practice)

บริษัทฯในฐานะผู้บริหารแผนได้บริหารองค์กรภายใต้ข้อกำหนดและเงื่อนไขตามที่ระบุไว้ในแผนฟื้นฟูกิจการและสัญญาหลักในการปรับโครงสร้างหนี้
นอกจากนี้บริษัทฯยังตระหนักถึงความสำคัญของการกำกับดูแลกิจการที่ดีเสมอมา
ทั้งในส่วนของกรรมการ ผู้บริหารและพนักงานเพื่อสร้างความเชื่อมั่นแก่องค์กร
ซึ่งจะนำไปสู่ประโยชน์สูงสุดแก่บริษัทฯและผู้ถือหุ้นโดยรวม ดังจะเห็นได้จากในปี 2547 ที่ผ่านมา
บริษัทฯประสบความสำเร็จในการระดมทุนจำนวนรวม 11,100
ล้านบาทซึ่งได้รับการตอบรับจากนักลงทุนและประชาชนทั่วไปอย่างดี
ทั้งนี้บริษัทฯยังคงยึดมั่นในการกำกับดูแลกิจการที่ดี มุ่งบริหารงานให้มีประสิทธิภาพ มีความโปร่งใส
ยึดมั่นในนโยบายดำเนินธุรกิจเพื่อที่จะบรรลุเป้าหมายสูงสุดของบริษัทฯและเพิ่มโอกาสทางธุรกิจให้มากที่สุด
รวมทั้งตั้งมั่นอยู่บนจริยธรรมและปฏิบัติต่อผู้มีส่วนได้ส่วนเสียทุกฝ่ายอย่างเท่าเทียมกัน

1) นโยบายเกี่ยวกับการกำกับดูแลกิจการ

  คณะกรรมการบริษัทฯและผู้บริหารได้ให้ความสำคัญเกี่ยวกับการกำกับดูแลกิจการที่ดี
  โดยมีนโยบายหลัก ดังนี้

  1. คณะกรรมการบริษัทฯ มีความมุ่งมั่นที่จะสร้างความเจริญเติบโตที่ยั่งยืนแก่องค์กรทั้งในระยะสั้น

  และระยะยาว

  2.
  คณะกรรมการบริษัทฯมีบทบาทสำคัญในการกำหนดวิสัยทัศน์และกลยุทธ์ที่สำคัญของบริษัทฯด้วยความรอบคอบและระมัดระวัง
  โดยคำนึงถึงการจัดการ การบริหารความเสี่ยงและการควบคุมภายในที่เหมาะสม
  รวมทั้งดำเนินการเพื่อให้มั่นใจว่าระบบบัญชี
  รายงานทางการเงินและการสอบบัญชีมีความน่าเชื่อถือ

  3. คณะกรรมการของบริษัทฯปฏิบัติหน้าที่ด้วยความทุ่มเทและรับผิดชอบมีความเป็นอิสระและมีการ

  จัดแบ่งบทบาทหน้าที่ของแต่ละตำแหน่งชัดเจน

  4. คณะกรรมการบริษัทฯ ตระหนักดีในความรับผิดชอบอันพึงมีต่อผู้ถือหุ้นของบริษัทฯ ในการที่จะ

  ปกป้องผลประโยชน์ของผู้ถือหุ้น
  และให้ผู้ถือหุ้นทุกท่านได้รับการดูแลปฏิบัติและรับทราบข้อมูลจากบริษัทฯอย่างทั่วถึงและเท่าเทียมกัน

  5. คณะกรรมการบริษัทฯ จะดูแลจัดการมิให้เกิดปัญหาความขัดแย้งทางผลประโยชน์มีการควบคุม

  และตรวจสอบภายในเพื่อความโปร่งใสและเป็นธรรมต่อผู้มีส่วนได้เสียทุกฝ่าย
  ภายใต้กรอบข้อกำหนดของกฎหมายและจริยธรรมทางธุรกิจ

  6. คณะกรรมการบริษัทฯจัดให้มีการติดตาม
  และการประเมินผลเพื่อการปรับปรุงนโยบายให้เหมาะ

  สมและเกิดประสิทธิภาพที่สูงสุด
  เพื่อให้บริษัทฯมีความเจริญเติบโตอย่างต่อเนื่องและมั่นคงอันจะนำไปสู่ประโยชน์สูงสุดแก่บริษัทฯและผู้ถือหุ้นโดยรวม

2) สิทธิของผู้ถือหุ้น : สิทธิและความเท่าเทียมกัน

เนื่องจากพระราชบัญญัติล้มละลายได้กำหนดให้สิทธิ (ยกเว้นสิทธิในการได้รับเงินปันผล)
และหน้าที่ของผู้ถือหุ้นระงับสิ้นลงในระหว่างที่บริษัทฯอยู่ภายใต้กระบวนการฟื้นฟูกิจการ
ดังนั้นการดำเนินการตามหน้าที่ของผู้ถือหุ้นจึงหยุดระงับลงชั่วคราว
อย่างไรก็ตามบริษัทฯในฐานะผู้บริหารแผนยังคงยึดมั่นในการดำเนินธุรกิจโดยคำนึงถึงผลประโยชน์สูงสุดของบริษัทฯและผู้ถือหุ้นโดยรวม
โดยตระหนักถึงสิทธิของผู้ถือหุ้นในการได้รับข้อมูลของบริษัทฯที่ถูกต้อง เพียงพอ ทันเวลา
และเท่าเทียมกัน
โดยการจัดส่งข้อมูลให้แก่ผู้ถือหุ้นบริษัทฯได้ยึดถือปฏิบัติตามมาตรฐานและเกณฑ์ที่กำหนดโดยสำนักงานคณะกรรมการกำกับหลักทรัพย์และตลาดหลักทรัพย์รวมทั้งกฎระเบียบของตลาดหลักทรัพย์แห่งประเทศไทย
อีกทั้งยังได้จัดส่งรายงานประจำปีซึ่งได้แสดงความคืบหน้าในการพัฒนาองค์กรในแต่ละปีให้ผู้ถือหุ้นรับทราบอย่างครบถ้วนและต่อเนื่องมาโดยตลอด

  3) สิทธิของผู้มีส่วนได้เสียกลุ่มต่างๆ

  บริษัทฯได้ให้ความสำคัญต่อสิทธิของผู้มีส่วนได้เสียทุกกลุ่มโดยบริษัทฯมีนโยบายที่จะดูแลการจัดลำดับความสำคัญให้เป็นไปอย่างเหมาะสมและเป็นธรรมแก่ทุกฝ่าย
  ได้แก่ ผู้ถือหุ้น นักลงทุน ลูกค้า ผู้บริหาร พนักงาน คู่ค้า คู่แข่ง เจ้าหนี้
  ตลอดจนชุมชนและหน่วยงานอื่นที่เกี่ยวข้อง
  เนื่องจากบริษัทฯตระหนักถึงแรงสนับสนุนของผู้มีส่วนได้เสียทุกกลุ่มที่มีส่วนช่วยในการสร้างความสามารถในการแข่งขันและสร้างผลกำไรให้แก่บริษัทฯในระยะยาว
  ดังนี้

1. ผู้ถือหุ้น บริษัทฯได้ตระหนักถึงความสำคัญของผู้ถือหุ้น
จึงได้นำเอาแนวคิดเกี่ยวกับการเพิ่มมูลค่าทางเศรษฐศาสตร์ (Economic Value Added: EVA)
มาประยุกต์ใช้ในการบริหารจัดการ การวางแผนธุรกิจและการจัดระบบบรรษัทภิบาลภายใน
(Internal Governance) ของบริษัทฯ
เพื่อเป็นการเพิ่มมูลค่าให้แก่องค์กรและเพิ่มผลตอบแทนให้แก่ผู้ถือหุ้นในระยะยาว (Enterprise
Value and Shareholder Value)

2. ลูกค้า บริษัทฯมีนโยบายสร้างความพึงพอใจอย่างสูงสุดให้แก่ลูกค้า
ทั้งในด้านคุณภาพของผลิตภัณฑ์และการให้บริการ
ดังจะเห็นได้จากโรงงานปูนซีเมนต์ของบริษัทฯได้ผ่านการรับรองมาตรฐานระบบบริหารงานคุณภาพ
ISO 9001:2000 จาก Anglo Japanese American Registrars (AJA)
ขณะที่โรงงานเม็ดพลาสติกและคอนกรีตผสมเสร็จของบริษัทฯก็ได้รับการรับรองมาตรฐานระบบบริหารงานคุณภาพ
ISO 9001:2000 จากสถาบันรับรองมาตรฐานไอเอสโอ (ส.ร.อ.)
นอกจากนี้บริษัทฯยังได้พัฒนาความสัมพันธ์กับลูกค้า เพื่อให้ลูกค้ามีความภักดีต่อผลิตภัณฑ์ (Brand
Royalty) โดยมีการจัดสัมมนาให้ความรู้และบริการต่างๆเกี่ยวกับผลิตภัณฑ์อย่างต่อเนื่อง
ตลอดจนการให้ความช่วยเหลือทางด้านการส่งเสริมการขาย
รวมถึงให้บริการจัดส่งที่รวดเร็วและมีประสิทธิภาพแก่ลูกค้า

  ด้วยนโยบายที่ยึดมั่นในจริยธรรมธุรกิจ
  ส่งผลให้บริษัทฯได้รับมอบประกาศเกียรติคุณและตราสัญลักษณ์ (LOGO)
  ในฐานะผู้ประกอบการที่จัดทำฉลากถูกต้องตามโครงการคุ้มครองสิทธิผู้บริโภคจากสำนักงานคณะกรรมการคถุ้มครองผู้บริโภค
  เมื่อวันที่ 13 กุมภาพันธ์ 2546
  และทำให้ผลิตภัณฑ์ปูนซีเมนต์ทุกประเภทของบริษัทฯได้รับเครื่องหมายรับรองคุณภาพจากสำนักงานมาตรฐานผลิตภัณฑ์อุตสาหกรรมแห่งประเทศไทย(สมอ.)
  และจากสำนักงานคุ้มครองผู้บริโภค (สคบ.)

  3. พนักงาน บริษัทฯตระหนักถึงทรัพยากรบุคคลขององค์กร
  และเชื่อว่าองค์กรที่แข็งแกร่งและมีเสถียรภาพ
  นั้นมาจากความร่วมมือร่วมใจของพนักงานที่มุ่งมั่นที่จะบรรลุเป้าหมายขององค์กร
  ดังนั้นบริษัทฯจึงไม่หยุดนิ่งที่จะพัฒนาศักยภาพของพนักงานอยู่เสมอ
  โดยได้จัดให้มีการฝึกอบรมเพื่อพัฒนาศักยภาพของพนักงานและทีมงานอย่างต่อเนื่อง
  การพิจารณาให้ผลตอบแทนและสวัสดิการที่เหมาะสม
  รวมทั้งมุ่งเสริมสร้างวัฒนธรรมองค์กรและบรรยากาศที่ดีในการทำงาน
  นอกจากนี้ยังได้ให้ความใส่ใจต่อสุขอนามัยและความปลอดภัยของพนักงานในฐานะผู้ปฏิบัติงาน
  ดังจะเห็นได้จากโรงงานปูนซีเมนต์ได้รับการรับรองมาตรฐานระบบการจัดการอาชีวอนามัยและความปลอดภัย
  (TIS 18001) จาก Anglo Japanese American Registrars (AJA)
  ส่วนโรงงานเม็ดพลาสติกและหน่วยผลิตคอนกรีตผสมเสร็จก็ได้รับการรับรองมาตรฐานระบบการจัดการอาชีวอนามัยและความปลอดภัย(TIS
  18001) จากสถาบันรับรองมาตรฐานไอเอสโอ (ส.ร.อ.)
  โดยระบบดังกล่าวมุ่งเน้นการลดความเสี่ยงอันตรายและอุบัติเหตุของพนักงานและผู้เกี่ยวข้อง

  4. คู่ค้าและคู่แข่ง บริษัทฯวางกลยุทธ์ในการดำเนินธุรกิจโดยคำนึงถึงผลประโยชน์
  และความเสมอภาค ในการดำเนินธุรกิจร่วมกันกับคู่ค้า
  และมีนโยบายทางการค้าที่เป็นธรรมต่อคู่แข่งของบริษัทฯ

  5. เจ้าหนี้
  บริษัทฯได้ปฎิบัติตามข้อกำหนดและเงื่อนไขของแผนฟื้นฟูกิจการและสัญญาหลักในการปรับโครงสร้างหนี้อย่างเคร่งครัด
  เพื่อให้บริษัทฯสามารถชำระคืนหนี้ตามสัญญาปรับโครงสร้างหนี้ให้แก่เจ้าหนี้ได้อย่างครบถ้วน
  และสามารถดำเนินธุรกิจหลักได้อย่างมีประสิทธิภาพ

  6. สังคม
  บริษัทฯในฐานะเป็นบริษัทของคนไทยมีจิตสำนึกและตระหนักถึงความรับผิดชอบต่อประเทศชาติ
  สังคมและสิ่งแวดล้อมเสมอมา
  บริษัทฯได้จัดให้มีนโยบายส่งเสริมและสนับสนุนกิจกรรมที่เป็นสาธารณะประโยชน์ทั้งด้านสังคม
  ศาสนา การศึกษา และเยาวชนอย่างต่อเนื่องมาโดยตลอด
  นอกจากนี้บริษัทฯยังให้ความใส่ใจต่อสิ่งแวดล้อมและชุมชนที่อยู่ในละแวกใกล้เคียงโรงงาน
  ดังจะเห็นได้จากโรงงานผลิตปูนซีเมนต์ หน่วยผลิตคอนกรีตผสมเสร็จ
  และโรงงานเม็ดพลาสติกของบริษัทฯได้รับการรับรองมาตรฐานด้านสิ่งแวดล้อม ISO
  14001:2004

  4) การประชุมผู้ถือหุ้น

  เนื่องจากบริษัทฯอยู่ในระหว่างกระบวนการฟื้นฟูกิจการตามที่ได้กล่าวในตอนต้น
  จึงไม่มีการเรียกประชุมผู้ถือหุ้น
  อย่างไรก็ตามคณะกรรมการบริษัทฯตระหนักดีถึงความรับผิดชอบอันพึงมีต่อผู้ถือหุ้นในการที่จะปกป้องผลประโยชน์ของผู้ถือหุ้น
  และเสริมสร้างความเจริญเติบโตที่ยั่งยืนแก่องค์กรในระยะยาวโดยคำนึงถึงผลประโยชน์สูงสุดของบริษัทฯและผู้ถือหุ้นโดยรวม

  5) ภาวะผู้นำและวิสัยทัศน์

  คณะกรรมการบริษัทฯประกอบด้วยผู้มีความรู้ ความสามารถ
  มีทักษะและประสบการณ์การทำงานจากหลากหลายสาขา
  ทำให้การปฏิบัติงานเป็นไปอย่างมีประสิทธิภาพ
  คณะกรรมการบริษัทฯมีหน้าที่รับผิดชอบดูแลให้บริษัทฯปฏิบัติตามข้อกำหนดและเงื่อนไขของแผนฟื้นฟูกิจการและสัญญาหลักในการปรับปรุงโครงสร้างหนี้
  รวมทั้งปฏิบัติตามกฎหมายและข้อบังคับที่เกี่ยวข้องอย่างซื่อสัตย์ สุจริต มีจริยธรรมและจรรยาบรรณ
  นอกจากนี้คณะกรรมการยังมีบทบาทสำคัญในการกำหนดวิสัยทัศน์และนโยบายการดำเนินธุรกิจ
  ตลอดจนการกำกับดูแลฝ่ายบริหารให้ดำเนินการตามนโยบายที่ได้กำหนดไว้
  รวมทั้งการประเมินสถานการณ์และการปรับเปลี่ยนแผนกลยุทธ์ให้เหมาะสมกับสถานการณ์ปัจจุบันโดยคำนึงถึงผลประโยชน์สูงสุดของบริษัทฯและผู้ถือหุ้น
  ขณะเดียวกันก็คำนึงถึงผลประโยชน์ของผู้มีส่วนได้เสียทุกฝ่ายด้วยความระมัดระวัง ซื่อสัตย์สุจริต
  และโปร่งใส

  6) ความขัดแย้งทางผลประโยชน์และนโยบายการกำกับดูแลการใช้ข้อมูลภายใน

  เนื่องจากบริษัทฯและบริษัทย่อยมีรายการระหว่างกันกับบุคคลที่อาจมีความขัดแย้งทางผลประโยชน์ซึ่งล้วนเป็นการดำเนินธุรกรรมตามธุรกิจปกติ
  ดังนั้นขั้นตอนอนุมัติการทำรายการระหว่างกันในธุรกรรมดังกล่าว
  บริษัทฯได้ถือปฏิบัติตามข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์
  รวมทั้งกฎระเบียบของตลาดหลักทรัพย์แห่งประเทศไทย
  นอกจากนี้คณะกรรมการตรวจสอบยังทำหน้าที่เป็นผู้สอบทานการทำรายการระหว่างกันที่สำคัญเพื่อดูแลไม่ให้เกิดความขัดแย้งทางผลประโยชน์อีกด้วย
  บริษัทฯถือเป็นนโยบายสำหรับการทำรายการระหว่างกันโดยจะต้องคำนึงถึงประโยชน์สูงสุดของบริษัทฯและผู้ถือหุ้นโดยรวม
  โดยได้มีการกำหนดให้ขั้นตอนในการอนุมัติธุรกรรมดังกล่าวเป็นไปตามเงื่อนไขการค้าปกติเสมือนคู่ค้าธุรกิจโดยทั่วไปซึ่งต้องพึ่งพาการซื้อขายสินค้าและ/หรือบริการระหว่างกัน
  รายละเอียดของการทำรายการระหว่างกันแสดงในหมายเหตุประกอบงบการเงินสำหรับปี 2548
  ข้อ 5

  เนื่องจากรายการระหว่างกันที่เกิดขึ้นล้วนเป็นธุรกรรมที่เกิดจากการดำเนินธุรกิจปกติ
  ดังนั้นบริษัทฯจึงยังคงมีรายการระหว่างกันที่จะเกิดขึ้นในอนาคตกับบริษัทที่เกี่ยวข้อง
  โดยบริษัทฯยังคงยึดมั่นในความสมเหตุสมผลและคำนึงถึงความเหมาะสมในเงื่อนไขและราคาที่เป็นธรรมเป็นหลัก
  เพื่อไม่ให้เกิดความขัดแย้งทางผลประโยชน์
  อันเป็นการรักษาผลประโยชน์สูงสุดของบริษัทฯตลอดจนผู้มีส่วนได้เสียที่เกี่ยวข้องทุกฝ่าย

นอกจากนี้ บริษัทฯยังมีนโยบายเกี่ยวกับการดูแลการใช้ข้อมูลภายใน ดังนี้

  1. กำหนดให้มีการจัดทำรายงานการถือครองหลักทรัพย์ในบริษัทของกรรมการ และ/หรือ
  ผู้บริหาร และคู่สมรสตลอดจนบุตรที่ยังไม่บรรลุนิติภาวะ ตามมาตรา 59
  แห่งพระราชบัญญัติหลักทรัพย์ และตลาดหลักทรัพย์ พ.ศ. 2535

2. กำหนดมิให้มีการนำข้อมูลภายในของบริษัทฯไปใช้เพื่อประโยชน์ส่วนตน โดยได้กำหนดบทลง
โทษกรณีมีการฝ่าฝืนกฏระเบียบไว้ในประกาศเรื่องระเบียบวินัยและข้อบังคับพนักงานโดยมีกำหนดโทษสูงสุดถึงขั้นเลิกจ้าง

  นอกจากนี้ตามข้อบังคับของบริษัทฯ
  ได้กำหนดว่ากรรมการต้องแจ้งให้บริษัทฯทราบโดยไม่ชักช้าหากมีส่วนได้เสียในสัญญาที่ทำกับบริษัทฯ
  หรือถือหุ้น หรือหุ้นกู้ เพิ่มขึ้นหรือลดลงในบริษัทฯหรือบริษัทในเครือ

  7) จริยธรรมธุรกิจ

  บริษัทฯมีนโยบายในการดำเนินธุรกิจภายใต้หลักการกำกับดูแลกิจการที่ดี
  ด้วยความสุจริตและโปร่งใสตามแนวทางของตลาดหลักทรัพย์แห่งประเทศไทย
  รวมทั้งปฏิบัติตามพระราชบัญญัติและประกาศที่เกี่ยวข้อง
  โดยผู้บริหารและพนักงานของบริษัทฯจะต้องทำหน้าที่ด้วยความซื่อสัตย์ สุจริต
  มีความรับผิดชอบในหน้าที่ มีระเบียบวินัย มีคุณธรรม มีทัศนคติและเป็นพนักงานที่ดี
  ปกป้องและรักษาเกียรติภูมิของบริษัทฯ

  8) การถ่วงดุลของกรรมการที่ไม่เป็นผู้บริหารระดับสูง

  คณะกรรมการของบริษัทฯ ณ วันที่ 31 ธันวาคม 2548
  ประกอบด้วยกรรมการที่มีประสบการณ์ในหลากหลายสาขาต่างๆ ของธุรกิจ จำนวน 15 ท่าน ดังนี้

1. กรรมการที่เป็นผู้บริหาร จำนวน 10 ท่าน

2. กรรมการที่ไม่เป็นผู้บริหาร จำนวน 1 ท่าน

3. กรรมการที่ไม่เป็นผู้บริหารและเป็นกรรมการอิสระ จำนวน 4 ท่าน

  โครงสร้างการจัดการได้แบ่งแยกบุคคลผู้ดำรงตำแหน่งที่สำคัญคือตำแหน่งประธานกรรมการและประธานเจ้าหน้าที่บริหารออกจากกัน
  โดยบริษัทฯมีกรรมการอิสระจำนวน 4 ท่าน
  ประธานกรรมการบริษัทดำรงตำแหน่งเป็นกรรมการอิสระในอีกบทบาทโดยมีความอิสระในการแสดงความคิดเห็น
  ดังนั้นจึงมั่นใจได้ว่าโครงสร้างกรรมการดังกล่าวได้มีการแบ่งหน้าที่การกำกับดูแลกิจการและการบริหารออกจากกัน
  รวมทั้งมีการถ่วงดุลอย่างเหมาะสมแล้ว

  9) การรวมหรือการแยกตำแหน่ง

  ตามโครงสร้างการจัดการของบริษัทฯ
  ประธานกรรมการเป็นกรรมการที่เป็นอิสระและไม่เป็นบุคคลเดียวกันกับประธานเจ้าหน้าที่บริหาร
  และไม่มีความสัมพันธ์ใดๆกับฝ่ายบริหาร ทั้งนี้เพื่อความเป็นอิสระในการบริหารงานตามบทบาท
  และมีอำนาจหน้าที่ที่แยกออกจากกัน
  คณะกรรมการทุกคนมีอิสระในการแสดงความเห็นต่อการดำเนินงานของบริษัทฯ
  เพื่อกำกับดูแลการดำเนินงานของฝ่ายจัดการให้เป็นไปอย่างมีประสิทธิภาพ ถูกต้อง และโปร่งใส

  10) ค่าตอบแทนของกรรมการและผู้บริหาร

  บริษัทฯได้กำหนดค่าตอบแทนกรรมการที่เป็นธรรมและสมเหตุสมผล
  โดยพิจารณาถึงความเหมาะสมและสอดคล้องกับภาระหน้าที่และความรับผิดชอบที่คณะกรรมการได้รับ
  ตลอดจนเทียบเคียงกับบริษัทในกลุ่มธุรกิจเดียวกัน
  โดยกำหนดค่าตอบแทนของกรรมการบริษัทฯเป็นเบี้ยประชุมและโบนัส
  ส่วนผู้บริหารจะได้รับผลตอบแทนในรูปเงินเดือนและโบนัสประจำปี
  โดยการพิจารณาค่าตอบแทนจะเชื่อมโยงกับผลการดำเนินงานของบริษัทฯและผลการปฏิบัติงานของผู้บริหารทุกระดับ
  โดยกำหนดตัวชี้วัดและตั้งค่าเป้าหมาย (Key Performance Index: KPI)
  นอกจากนี้ยังพิจารณาให้เทียบเคียงกับบริษัทอื่นที่อยู่ในกลุ่มธุรกิจเดียวกัน
  และให้อยู่ในระดับที่เพียงพอในการรักษาและจูงใจผู้บริหารที่มีคุณภาพ
  ทั้งนี้รายละเอียดค่าตอบแทนกรรมการและผู้บริหาร
  ได้เปิดเผยไว้ในหัวข้อค่าตอบแทนกรรมการและผู้บริหาร

11) การประชุมคณะกรรมการ

  บริษัทฯได้จัดให้มีการประชุมคณะกรรมการของผู้บริหารแผนอย่างสม่ำเสมอ
  โดยเฉลี่ยอย่างน้อยเดือนละ 1 ครั้ง
  โดยการประชุมผู้บริหารแผนแต่ละครั้งจะปฏิบัติตามพระราชบัญญัติบริษัทมหาชนจำกัดเรื่องการประชุมคณะกรรมการอย่างถูกต้อง
  โดยในปี 2548 มีการประชุมคณะกรรมการบริษัทฯทั้งสิ้น 12
  ครั้งและมีการประชุมคณะกรรมการตรวจสอบทั้งสิ้น 8 ครั้ง
  โดยมีรายละเอียดจำนวนครั้งที่เข้าร่วมประชุม ดังนี้

+----+------------------------+-------------+------------+------------+
|    |                        |             | การประชุม   |            |
+----+------------------------+-------------+------------+------------+
|    | รายชื่อ                  | ตำแหน่ง      | คณะกรรมการ | คณะกรรมการ |
|    |                        |             |            |            |
|    |                        |             | บริษัทรวม    | ตรวจสอบรวม |
|    |                        |             |            |            |
|    |                        |             | 12 ครั้ง/ปี   | 8 ครั้ง/ปี    |
+----+------------------------+-------------+------------+------------+
| 1. | นายวิสิทธิ์ น้อยพันธุ์         | ปร          | 12/12      | 8/8        |
|    |                        | ะธานกรรมการ |            |            |
+----+------------------------+-------------+------------+------------+
| 2. | นายประชัย เลี่ยวไพรัตน์     | กรรมการ     | 12/12      | -          |
+----+------------------------+-------------+------------+------------+
| 3. | นายกมล เอี่ยมสกุลรัตน์      | กรรมการ     | 12/12      | -          |
+----+------------------------+-------------+------------+------------+
| 4. | นายประทีป เลี่ยวไพรัตน์     | กรรมการ     | 6/12       | -          |
+----+------------------------+-------------+------------+------------+
| 5. | นายชัยณรงค์ แต้ไพสิฐพงษ์    | กรรมการ     | 10/12      | -          |
+----+------------------------+-------------+------------+------------+
| 6. | ดร.ประมวล เลี่ยวไพรัตน์    | กรรมการ     | 9/12       | -          |
+----+------------------------+-------------+------------+------------+
| 7. | ดร.นราศรี ไววนิชกุล       | กรรมการอิสระ | 11/12      | 8/8        |
+----+------------------------+-------------+------------+------------+
| 8. | นางบุญศรี เลี่ยวไพรัตน์      | กรรมการ     | 7/12       | -          |
+----+------------------------+-------------+------------+------------+
| 9. | นางสาวสุจิตรา เตชะนาวากุล | กรรมการ     | 10/12      | -          |
+----+------------------------+-------------+------------+------------+
| 1  | ดร.ชวิน เอี่ยมโสภณา       | กรรมการ     | 12/12      | -          |
| 0. |                        |             |            |            |
+----+------------------------+-------------+------------+------------+
| 1  | นายกิตติ วงศ์จริงตรง       | กรรมการ     | 8/12       | -          |
| 1. |                        |             |            |            |
+----+------------------------+-------------+------------+------------+
| 1  | นายประหยัด เลี่ยวไพรัตน์    | กรรมการ     | 12/12      | -          |
| 2. |                        |             |            |            |
+----+------------------------+-------------+------------+------------+
| 1  | นางอรพิน เลี่ยวไพรัตน์      | กรรมการ     | 8/12       | -          |
| 3. |                        |             |            |            |
+----+------------------------+-------------+------------+------------+
| 1  | นายมนัส สุขสมาน          | กรรมการอิสระ | 3/12       | 2/8        |
| 4. |                        |             |            |            |
+----+------------------------+-------------+------------+------------+
| 1  | พ                      | กรรมการอิสระ | 3/12       | 2/8        |
| 5. | ลตำรวจเอกชาญชิต เพียรเลิศ |             |            |            |
+----+------------------------+-------------+------------+------------+

  หมายเหตุ : นายมนัส สุขสมาน และพลตำรวจเอกชาญชิต เพียรเลิศ
  เข้าดำรงตำแหน่งกรรมการอิสระและ

  กรรมการตรวจสอบ โดยศาลล้มละลายกลางได้มีคำสั่งเมื่อวันที่ 17 ตุลาคม 2548

12) คณะอนุกรรมการ

  ในส่วนของคณะอนุกรรมการนั้น บริษัทฯมีคณะกรรมการตรวจสอบประกอบด้วยกรรมการอิสระ 3
  ท่าน
  รายละเอียดขอบเขตอำนาจและหน้าที่ของคณะกรรมการตรวจสอบแสดงเพิ่มเติมในหัวข้อการจัดการ

  ในส่วนของการสรรหาและการกำหนดค่าตอบแทนของกรรมการและผู้บริหารนั้น คณะกรรมการ
  บริษัทฯ ณ วันที่ 9 กุมภาพันธ์ 2544
  ซึ่งเป็นวันที่ศาลมีคำสั่งแต่งตั้งให้บริษัทฯเป็นผู้บริหารแผนฟื้นฟูกิจการของบริษัทฯเป็นผู้ดำเนินการแต่งตั้งและกำหนดค่าตอบแทนให้แก่กรรมการและผู้บริหารของบริษัทฯตลอดระยะการฟื้นฟูกิจการ

13) ระบบการควบคุมภายใน การตรวจสอบภายใน และการบริหารความเสี่ยง

  บริษัทฯ (รวมถึงบริษัทในเครือ) ให้ความสำคัญกับการจัดให้มีระบบการควบคุมภายในที่ดี
  อันจะสามารถช่วยป้องกันความเสียหายที่อาจเกิดขึ้น
  ช่วยในการค้นพบข้อผิดพลาดลดความเสี่ยงทางธุรกิจ
  ช่วยให้งบการเงินและรายงานถูกต้องเชื่อถือได้
  ทั้งยังช่วยปกป้องคุ้มครองทรัพย์สินของบริษัทฯและเงินลงทุนของผู้ถือหุ้น
  โดยจัดให้มีหน่วยงานตรวจสอบภายในเพื่อตรวจสอบและติดตามการปฏิบัติงานของบริษัทฯให้มีประสิทธิภาพและประสิทธิผลภายใต้ระบบการควบคุมภายในที่เพียงพอและเหมาะสม
  โดยเป็นหน่วยงานที่มีความเป็นอิสระ สามารถรายงานผลการตรวจสอบได้อย่างตรงไปตรงมา
  เพื่อให้ฝ่ายบริหารสามารถทราบถึงปัญหาหรือข้อบกพร่องในการปฏิบัติงานได้อย่างทันกาลเพื่อนำมาเป็นข้อมูลในการกำหนดมาตรการป้องกันทรัพย์สินของบริษัทฯและเงินลงทุนของผู้ถือหุ้นรวมถึงการแสวงหาประโยชน์โดยมิชอบจากบริษัทฯ
  และนำมาใช้ในการพิจารณาปรับปรุงตลอดจนพัฒนาระบบการปฏิบัติงานของบริษัทฯ
  นอกจากนี้ยังได้จัดให้มีคณะกรรมการตรวจสอบขึ้นเพื่อปฏิบัติหน้าที่ในการสอบทานและประเมินผลระบบการควบคุมภายใน
  สอบทานเรื่องการเปิดเผยข้อมูลต่อผู้ลงทุน
  ตลอดจนสอบทานการปฏิบัติตามข้อกำหนดของกฎหมายที่เกี่ยวข้องและเรื่องที่มีความสำคัญอื่นๆ

  ในการประชุมคณะกรรมการบริษัทฯ ครั้งที่ 1/2549 เมื่อวันที่ 27 มกราคม 2549
  โดยมีคณะกรรมการตรวจสอบและกรรมการอิสระเข้าร่วมประชุมด้วย คณะกรรมการบริษัทฯ
  ได้พิจารณาประเมินระบบการควบคุมภายในของบริษัทฯ 5 องค์ประกอบ
  ในเรื่ององค์กรและสภาพแวดล้อม การบริหารความเสี่ยง
  การควบคุมการปฏิบัติงานของฝ่ายบริหาร ระบบสารสนเทศและการสื่อสารข้อมูล
  และระบบการติดตาม

  ผลการประเมินสรุปได้ว่า ระบบการควบคุมภายในทั้ง 5
  องค์ประกอบของบริษัทฯมีความเพียงพอและ เหมาะสม
  มีการบริหารความเสี่ยงที่สำคัญอย่างเป็นระบบ ไม่ว่าจะเกิดจากธุรกิจ (Business Risk)
  และด้านปฏิบัติงาน (Operational Risk)
  อันส่งผลให้บริษัทฯมีการบริหารงานอย่างมีประสิทธิภาพและประสิทธิผล
  นอกจากนี้ยังมีมาตรการและขั้นตอนที่เหมาะสมและเพียงพอในการปฏิบัติงาน
  ครอบคลุมการทำธุรกรรมกับผู้ถือหุ้นรายใหญ่ กรรมการ ผู้บริหาร
  หรือผู้ที่เกี่ยวข้องกับบุคคลดังกล่าว ไม่ให้เกิดความขัดแย้งทางผลประโยชน์
  อันเป็นการรักษาผลประโยชน์สูงสุดของบริษัทฯ ตลอดจนผู้มีส่วนได้เสียที่เกี่ยวข้องทุกฝ่าย
  (รายละเอียดแสดงในรายงานของคณะกรรมการตรวจสอบ ตามเอกสารแนบ 4)

  14) รายงานของคณะกรรมการ

คณะกรรมการตรวจสอบทำหน้าที่สอบทานรายงานทางการเงิน
โดยคณะกรรมการบริษัทฯเป็นผู้รับผิดชอบต่องบการเงินของบริษัทฯและงบการเงินรวม
รวมทั้งสารสนเทศทางการเงินต่างๆ
โดยงบการเงินดังกล่าวจัดทำขึ้นตามมาตรฐานการบัญชีที่รับรองทั่วไปในประเทศไทย
และรับผิดชอบต่อการเปิดเผยข้อมูลสำคัญอย่างเพียงพอในหมายเหตุประกอบงบการเงิน(รายละเอียดแสดงในรายงานความรับผิดชอบของคณะกรรมการต่อรายงานทางการเงิน
ดูเอกสารแนบ 5)

15) ความสัมพันธ์กับผู้ลงทุน

  บริษัทฯตระหนักถึงความความสำคัญต่อการเปิดเผยข้อมูลที่มีความถูกต้อง ครบถ้วน โปร่งใส ทั่วถึง
  และทันเวลา ให้แก่นักลงทุน ผู้ถือหุ้น นักวิเคราะห์ และผู้ที่สนใจทั่วไป
  โดยได้เปิดเผยและจัดส่งข้อมูลผ่านช่องทางต่างๆ อาทิเช่น

  1. การจัดประชุมชี้แจงข้อมูลผลการดำเนินงานของบริษัทฯเป็นระยะๆ ในรูปแบบ Analyst
  Meeting และการจัดแถลงผลประกอบการผ่านสื่อมวลชน
  โดยมีผู้บริหารระดับสูงทำหน้าที่ในการเปิดเผยข้อมูล และมีทีมงานนักลงทุนสัมพันธ์(Investor
  Relations) ทำหน้าที่ในการดูแลกระบวนการรายงานทางการเงินต่างๆ

  2. เผยแพร่ข้อมูลผ่านตลาดหลักทรัพย์แห่งประเทศไทย
  โดยบริษัทฯมีการนำส่งรายงานทางการเงินและรายงานสารสนเทศต่างๆแจ้งต่อตลาดหลักทรัพย์แห่งประเทศไทย

  3. เผยแพร่ข้อมูลผ่าน Website ของบริษัทฯ www. tpipolene.com
  โดยบริษัทฯได้จัดให้มีรายงานทางการเงินและรายงานสารสนเทศต่างๆที่แจ้งผ่านตลาดหลักทรัพย์แห่งปรเทศไทย
  แสดงใน Website ของบริษัทฯ

9.6 บุคลากร

  ณ วันที่ 31 ธันวาคม 2548 บริษัทฯ มีพนักงานในธุรกิจสายซีเมนต์จำนวนทั้งสิ้น 4,040 คน
  และมีพนักงานในธุรกิจเม็ดพลาสติกจำนวน 84 คน พิจารณาจากผังองค์กร (ตามเอกสารแนบ 1)
  และ ณ วันที่ 31 ธันวาคม 2548 บริษัทฯ มีผู้บริหารทั้งสิ้น 48 คน

  ในปี 2548 ผลตอบแทนรวม ซึ่งเป็นเงินเดือน โบนัส ค่าล่วงเวลา และค่าจ้างของพนักงาน
  (รวมค่าตอบแทนของกรรมการบริษัทฯ) เป็นจำนวนทั้งสิ้น 1,403,414,513 ล้านบาท

บริษัทฯเชื่อมั่นว่าพนักงานทุกระดับคือทรัพยากรอันมีค่าและมีบทบาทต่อความสำเร็จขององค์กร บริษัทฯจึงได้จัดให้มีการส่งเสริมพัฒนาศักยภาพพนักงานทุกระดับให้มีความรู้ ความเข้าใจ และทักษะในการปฏิบัติงานอย่างต่อเนื่อง โดยมีหลักสูตรอบรมทั้งภายในและส่งไปอบรมภายนอก โดยเน้นการพัฒนาทักษะและความสามารถของพนักงาน นอกจากนี้บริษัทฯยังให้ความสำคัญกับระบบการคัดเลือกและค่าตอบแทน ตลอดจนระบบสวัสดิการเพื่อสร้างขวัญและกำลังใจ ตลอดจนสร้างแรงจูงใจและความทุ่มเทในการทำงานเพิ่มขึ้น โดยได้จัดให้มีการให้ความช่วยเหลือในด้านทุนการศึกษาให้กับบุตรพนักงานในรูปของทุนสงเคราะห์บุตรและทุนเรียนดี

ทั้งนี้บริษัทฯ มีนโยบายในการพัฒนาประสิทธิภาพของพนักงานทุกระดับให้มีความรู้ ความเข้าใจและมีทักษะในการปฏิบัติงานอย่างต่อเนื่อง โดยมีหลักสูตรฝึกอบรมประจำปีอย่างเป็นระบบ ทั้งในส่วนสำนักงานใหญ่และโรงงานสระบุรี ดังนี้ 

ส่วนสำนักงานใหญ่

1. การฝึกอบรมภายใน (In-house Training) แบ่งเป็นหลักสูตรเฉพาะด้าน ดังนี้

1.1 หลักสูตรด้านบริหาร เช่น การปฐมนิเทศพนักงานใหม่, กิจกรรม Walk Rally,
จิตวิทยาการทำงานและจิตสำนึก รักองค์กร, การสร้างคุณค่าตนเองให้ตรงใจหัวหน้างาน,
การบริหารความขัดแย้ง, ความคิดเชิงวิเคราะห์กับการบริหารงาน,
เทคนิคการประเมินผลการปฎิบัติงาน, ภาวะผู้นำ, การสื่อสารและประสานงานอย่างมีประสิทธิภาพ,
การกำหนดเป้าหมายและการวางแผนในการทำงาน เป็นต้น

1.2 หลักสูตรด้านระบบคุณภาพ ISO 9000 เช่น จิตสำนึกด้านคุณภาพในระบบ ISO 9000,
การแก้ไขและป้องกันตามข้อกำหนด ISO 9000,
การรักษาและปรับปรุงเอกสารคุณภาพและบันทึกคุณภาพ

1.3 หลักสูตรพิเศษ (ตามนโยบายจากผู้บริหารระดับสูงหรือตามสภาพการณ์ความจำเป็นเร่งด่วน)
เช่น ทิศทางเศรษฐกิจในอนาคตกับธุรกิจปูนซิเมนต์, ความรู้เกี่ยวกับผลิตภัณฑ์,
การสร้างความสัมพันธ์กับลูกค้าด้วย CRM, เทคนิคการขายและการเจรจาต่อรอง, Balance
Scorecard & KPI เป็นต้น

1.4 หลักสูตรด้านความปลอดภัย เช่น เจ้าหน้าที่ความปลอดภัยในการทำงานระดับหัวหน้างาน,
ความปลอดภัยในการทำงานสำหรับพนักงานใหม่ เป็นต้น

  2. การฝึกอบรมความรู้ในงาน (OJT : On the job Training)
  โดยมีการฝึกอบรมให้พนักงานระดับปฏิบัติการอย่างน้อยปีละ 1 ครั้ง

3. การฝึกอบรมภายนอก (External Training) บริษัทฯ
ให้ความสำคัญและส่งเสริมความรู้ในการทำงานโดยการส่งพนักงานไปเข้ารับการอบรมหรือสัมมนาหลักสูตรต่างๆ
กับสถาบันจัดการอบรมภายนอกอย่างสม่ำเสมอ

4. โครงการด้านจริยธรรม

4.1 โครงการแสดงธรรมทุกวันอาทิตย์สัปดาห์ที่ 4 ของทุกเดือน โดยหลวงปู่พุทธอิสสระ

4.2 โครงการบรรพชาสามเณรบุตร-หลานของพนักงานภาคฤดูร้อน ระหว่างวันที่ 3 เมษายน – 1

พฤษภาคม 2548

4.3 โครงการอุปสมบทเพื่อถวายเป็นพระราชกุศลแด่พระบาทสมเด็จพระเจ้าอยู่หัวภูมิพลอดุลย

เดช เนื่องในวโรกาสทรงครองราชย์ครบ 60 ปี และวันพ่อแห่งชาติประจำปี 2548 ระหว่างวันที่ 2
– 26 ธันวาคม 2548

  นอกจากนี้ ยังมีโครงการส่งเสริมคุณภาพชีวิตและพัฒนาประสิทธิภาพในการทำงานให้แก่พนักงาน
  ดังนี้

  - โครงการธรรมาภิบาล EVA

  - โครงการกิจกรรม 5ส เพื่อเพิ่มประสิทธิภาพการทำงาน

  - โครงการด้านความปลอดภัยและอาชีวอนามัย

  - โครงการสหกรณ์ออมทรัพย์ ทีพีไอ โพลีน-คอนกรีต จำกัด

  - โครงการส่งเสริมและสนับสนุนการศึกษาบุตรของพนักงาน โดยให้สวัสดิการทุนสงเคราะห์บุตร

  และทุนเรียนดี เป็นค่าเล่าเรียนของบุตรพนักงาน

ส่วนโรงงานสระบุรี

1. การฝึกอบรมภายใน (In-house Training) แบ่งเป็นหลักสูตรเฉพาะด้าน ดังนี้

1.1 หลักสูตรด้านบริหารการจัดการทั่วไป เช่น การปฐมนิเทศพนักงานใหม่, แนวคิดและภาพ

รวมระบบ EVA. (สำหรับผู้บริหาร) , KPI & Balance Scorecard เป็นต้น

1.2 หลักสูตรด้านระบบคุณภาพ ISO 9001, ISO 14001,TIS 18001 เช่น หลักการรวมระบบ

บริหาร, แผนปฏิบัติการฉุกเฉินและการจัดการขยะของโรงงาน, การประเมินความเสี่ยง ,

INTRODUCTION & AWARENESS TO ISO 9001, 14001 & OHSAS 18001 เป็นต้น

1.3 หลักสูตรด้านเทคนิค /การผลิต/การซ่อมบำรุง เช่น ระบบ HYDRAULIC ของ COOLER และ

การซ่อมบำรุง

1.4 ด้านความปลอดภัย เช่น ความปลอดภัยในการทำงานเบื้องต้น (สำหรับพนักงานใหม่) ,การ

ปฐมพยาบาลและช่วยชีวิตยามฉุกเฉิน, การวิเคราะห์งานเพื่อความปลอดภัย , การใช้อุปกรณ์

ป้องกันอันตรายส่วนบุคคลอย่างมีประสิทธิภาพ, การขับขี่รถจักรยานยนต์อย่างปลอดภัย

เป็นต้น

  2. การฝึกอบรมความรู้ในงาน (OJT : On the job Training)
  โดยมีการฝึกอบรมให้พนักงานทุกระดับอย่าง

  น้อยปีละ 1 ครั้ง

  3. การฝึกอบรมภายนอก (External Training) บริษัทฯ
  ให้ความสำคัญและส่งเสริมความรู้ในการทำงาน

  โดยการส่งพนักงานไปเข้ารับการอบรมหรือสัมมนาหลักสูตรต่างๆ
  กับสถาบันจัดการอบรมภายนอกอย่างสม่ำเสมอ

  ขณะเดียวกัน บริษัทฯ
  ยังมีกิจกรรมที่ส่งเสริมและพัฒนาคุณภาพชีวิตและคุณภาพการทำงานให้แก่พนักงาน
  เป็นประจำทุกปีอย่างสม่ำเสมอ ดังนี้

  - ด้านคุณภาพชีวิต เช่น อบรม “ การเป็นคนดีของครอบครัวและการเป็นพนักงานที่ดีของบริษัทฯ”

  - ด้านจริยธรรม เช่น อบรมธรรมะและปฏิบัติธรรม 5 รุ่น ณ วัดเขาวง อ.พระพุทธบาท สระบุรี
  ,

  ถวายผ้ากฐินและทอดผ้าป่าประจำปี ณ วัดบ้านหินลับ จ. สระบุรี

  - กิจกรรมส่งเสริมการเพิ่มผลผลิต เช่น 5 ส. /SUGGESTION / KM. (Knowledge
  Management) / QCC / ENERGY SAVING / TPM โดยจัดอบรมหลักสูตร “
  การบำรุงรักษาทวีผลแบบทุกคนมีส่วนร่วม สำหรับผู้บริหาร และ ความรู้พื้นฐานเกี่ยวกับ TPM.
  ให้กับพนักงานระดับปฏิบัติการทุกคน

  - ส่งเสริมให้พนักงานใช้เวลาว่างให้เป็นประโยชน์ เช่น สโมสร, ชมรมต่างๆ เช่น
  ชมรมพุทธศาสน์ และกีฬาทุกประเภท

  - สหกรณ์ ส่งเสริมการออมการช่วยเหลือเกื้อกูลกันในด้านการเงิน มีสหกรณ์ออมทรัพย์

  - ส่งเสริมสนับสนุนการให้การศึกษาของบุตรพนักงานโดยการให้สวัสดิการทุนสงเคราะห์บุตร เป็น
  ค่าเล่าเรียนของบุตรพนักงาน

  ทั้งนี้ ในระยะ 3 ปีที่ผ่านมา บริษัทฯ
  ไม่มีการเปลี่ยนแปลงจำนวนพนักงานอย่างมีนัยสำคัญตามโครงการ Mortar Plant III
  เพิ่มขึ้นจำนวน 121 คน และไม่มีข้อพิพาทด้านแรงงานที่สำคัญ